tartuNLP/wikipedia-smugri-20251201 huggingface dataset:
Tšekin edustajainhuoneen vaalit 2017

Tšekin tasavallan edustajainhuoneen vaalit 2017 järjestettiin Tšekissä 20. – 21. lokakuuta 2017. Vaaleissa valittiin kaikki 200 edustajainhuoneen edustajaa nelivuotiskaudelle.
Vaalien selvä voittaja oli populistinen ANO 2011-puolue. Pitkien neuvotteluiden tuloksena se muodosti hallituksen yhdessä sosiaalidemokraattien kanssa. Hallitus sai tukea luottamusäänestyksessä kommunistiselta puolueelta.
Tausta.
Vuoden 2013 vaalit oli voittanut Tšekin sosiaalidemokraattinen puolue, joka muodosti hallituksen yhdessä keskusta-populistisen ANO:n sekä kristillisdemokraattisen KDU-ČSL:n kanssa. Vaikka hallitus oli tšekkiläisittäin vakaa, ajautuivat pääministeri Bohuslav Sobotka sekä valtiovarainministeri Andrej Babiš konfliktiin sen kauden loppupuolella. Kiista koski Babišin väitettyä veronkiertoa. Vuoden 2017 hallituskriisi ratkesi kun Babiš korvattiin hänen puoluetoverillaan Ivan Pilnýllä.
Ennen vaaleja Tšekin mediassa käsiteltiin paljon Babišin rikossyytteitä niin sanotussa Haikaranpesän tapauksessa.
Äänestäminen.
Vaalien äänestysprosentti oli 60,84 %
Tulokset.
Vaalit voitti Babišin johtama ANO, ja presidentti Miloš Zeman nimitti hänet hallitustunnustelijaksi 31. lokakuuta. Ensimmäinen vähemmistöhallitus ei saanut edustajainhuoneen luottamusta 16. tammikuuta 2018 järjestetyssä äänestyksessä. Zeman ilmoitti antavansa häntä tammikuun presidentivaaliessa tukeneelle Babišille enemmän aikaa uuden hallituksen kokoamiseen. Seuraavien kuukausien aikana ANO pyrki sopimaan yhteistyöstä ČSSD:n, SDP:n sekä KSČM:n kanssa. Lopulta sopimus ČSSD:n kanssa syntyi kesäkuussa, ja hallitus sai edustajainhuoneen luottamuksen 12. heinäkuuta järjestetyssä äänestyksessä. Hallituksen ulkopuolisista puolueista KSČM tuki sitä äänestyksessä, mikä oli itsenäisen Tšekin historian ensimmäinen kerta sitten samettivallankumouksen, kun kommunistinen puolue pääsi kiinni vallankahvaan.
Perkele! Suomi 100 vuotta

Perkele! Suomi 100 vuotta on vuonna 2017 Nintendo Entertainment Systemille julkaistu videopeli, jonka on kehittänyt Aasipelit. Peli koostuu kolmesta minipelistä:
Vastaanotto.
Pelit-lehden Juho Kuorikoski antoi pelille täydet sata pistettä.
Kaarlo Granath

Kaarlo Granath (11. maaliskuuta 1856 Artjärvi – 29. elokuuta 1924 Tampere) oli suomalainen kupariseppä ja Tampereen Kassakaappitehdas Kaarlo O. Granath Osakeyhtiön perustaja.
Granath muutti nuorena kotipitäjästään Artjärveltä Porvooseen, jossa hän kävi opin kuparisepän ammattiin. Vuonna 1877 Granath muutti Porvoosta Tampereelle ja työskenteli sitten muun muassa Finlaysonin tehtaalla useamman vuoden. Granath perusti 1899 Tampereelle oman kupari- ja peltisepänliikkeen, joka sitten muutettiin 1914osakeyhtiöksi nimellä Tampereen Kassakaappitehdas Kaarlo O. Granath Osakeyhtiö sen jälkeen kun Granathin poika Kaarlo Oskar Granath osti liikkeen isältään. Liikkeeseen kuului kassakaappitehdas, paja, kupari-, levy- ja vaskisepän työpaja sekä naulatehdas. Kassakaappiosasto perustettiin 1905 ja vuodesta 1911 alkaen kassakaappeja vietiin myös Venäjälle. Suomessa Granathin kassakaappeja ostivat muun muassa säästöpankit. Naulatehtaassa oli 1912 6 naulakonetta, joilla valmistettiin 60 000 pärenaulaa vuodessa. sanottuna vuonna. Tehdasta laajennettiin samana vuonna ja 1913 hankittiin kaksi uutta naulakonetta. Vuonna 1913 puristettujen nauloja, pärenauloja ja nupeja valmistettiin yhteensä 180 000. Granathin tehdas toimi kaksikerroksisessa kivitalossa ja siellä oli 1913 työssä 13 henkilöä, joista 1 kassakaappiosastolla, 12 naulatehtaassa ja loput pajassa ja levyseppäosastolla. Kaarlo Granath oli tehtaan toimitusjohtajana ja teknillisenä johtajana oli hänen poikansa Kaarlo O. Granath.
Tampereen Kassakaappitehdas Kaarlo O. Granath Osakeyhtiö valmisti 1920-luvulla kassakaappeja ja kassaholvin ovia tuotemerkillä "Varma". Tampereen Kassakaappitehdas liitettiin vuonna 1928 oston kautta toiseen tamperelaiseen kassakaappien valmistajaan G. R. Grundströmin Kassakaappitehdas Oy:hyn (vuodesta 1935 Kaipio Oy). 
Kaarlo Granath osallistui kunnallisiin toimiin ja oli monta vuotta taksoituslautakunnan jäsenenä. Hän kuului suojeluskuntaan kuului kuolemaansa saakka. 
Kaarlo Granathin poika Kaarlo Oskar Granath (s. 1880) murhattiin Tampereella Suomen sisällissodan aikana 6. helmikuuta 1918. Granath haavoittui kuolettavasti Tampereen Kauppaseuran huoneistossa illalla 5. helmikuuta kun sinne tuli punaisten järjestyskaartilaisia tekemään kotitarkastusta ja takavarikoimaan väkijuomia. Hän kuoli vammoihinsa seuraavana päivänä sairaalassa. Tampereen valloituksen jälkeen varatuomari Kaarlo Launion johtamissa tutkimuksissa Granathin murhaajaksi selvisi Helsingistä kotoisin ollut Wille Kokko, jonka olinpaikasta ei ollut kuitenkaan tietoa.
Moa Granat

Moa Granat (s. 8. elokuuta 2004) on ruotsalainen aitajuoksija. Hän voitti yleisurheilun alle 20-vuotiaiden EM-kilpailuissa Tallinnassa hopeaa 400 metrin aitajuoksussa.Vuoden 2023 yleisurheilun alle 20-vuotiaiden EM-kisoissa Jerusalemissa hän voitti kultaa 400 metrin aitajuoksussa.
Mo Granat oli junioritähti, sillä hän saavutti 15-vuotiaana Ruotsin mestaruuskisojen hopeaa 400 metrin aidoissa ajalla 59,44. Ensimmäisen kerran Granat osallistui aikuisten mestaruuskisoihin Budapestissä 2023 jääden vielä alkueräänsä. Seuraavana vuonna Granat osallistui EM-kisoihin Roomassa edeten välieriin, joissa hän teki sen hetkisen ennätyksensä 55,89. Kotimaassa Granat on voittanut kauteen 2024 mennessä neljä Ruotsin mestaruutta 400 metrin aidoissa. Suomi-Ruotsi -maaotteluissa hän otti ensimmäisen voittonsa vuonna 2024.
Kaudella 2024 Moa Granatilla tapahtui muutos valmennuksessa, kun hän siirtyi kokeneen Kenth Olssonin valmennukseen. Olsson oli ollut jo 1990-luvulla Moan vanhempien eli Marko ja Madeleine Granatin valmentaja. He olivat aikanaan olleet Ruotsin mestareita 400 metrillä ja 400 metrin aidoissa.
Granath

Granath tai Granat on muun muassa seuraavien henkilöiden sukunimi:
Santana (albumi)

"Santana" on yhdysvaltalaisen latinorock-yhtye Santanan debyyttialbumi, joka julkaistiin 30. elokuuta 1969. Albumi oli bändin läpimurto ja saavutti suuren suosion erityisesti sen esiintymisen jälkeen Woodstockin festivaaleilla samana vuonna. Albumi yhdisti rockmusiikkiin vahvoja latinalaisia vaikutteita, kuten afro-kuubalaisia rytmejä, jotka olivat ominaisia yhtyeen kitaristin ja perustajajäsenen Carlos Santanan musiikilliselle tyylille.
Taustaa.
Santana perustettiin vuonna 1966 San Franciscossa, ja yhtyeen jäsenet olivat alkujaan osa kaupungin kasvavaa psykedeelisen rockin skeneä. Bändin musiikillinen lähestymistapa erosi kuitenkin perinteisestä psykedeelisestä rockista, sillä se yhdisti bluesia, jazzia ja erityisesti latinalaisamerikkalaisia rytmejä. Tämä ainutlaatuinen yhdistelmä herätti huomiota paikallisella tasolla ja johti levytyssopimukseen Columbia Recordsin kanssa.
Albumin sisältö.
Santanan debyyttialbumi sisältää yhdeksän kappaletta, jotka esittelevät bändin monipuolista musiikillista palettia. Albumin tunnetuimpia kappaleita ovat instrumentaaliraita "Soul Sacrifice", joka sai laajaa huomiota Woodstockin esityksen myötä, sekä "Jingo" ja "Evil Ways", joista jälkimmäisestä tuli yhtyeen ensimmäinen suuri hitti.
Albumilla käytetään laajasti lyömäsoittimia, kuten congoja ja timbaleja, mikä lisää sen ainutlaatuista latinalaista tunnelmaa. Carlos Santanan kitarasoolot, jotka yhdistävät bluesin, rockin ja latinalaisen musiikin sävyjä, ovat olennainen osa albumin soundia.
Kappalelista.
1. ”Waiting” – 4:07
2. ”Evil Ways” – 3:56
3. ”Shades of Time” – 3:14
4. ”Savor” – 2:46
5. ”Jingo” – 4:23
6. ”Persuasion” – 2:37
7. ”Treat” – 4:46
8. ”You Just Don’t Care” – 4:37
9. ”Soul Sacrifice” – 6:38
Menestys ja vastaanotto.
Santana nousi nopeasti Yhdysvaltain Billboard 200 -listan sijalle 4 ja sai lopulta platinalevyn myyntiensä ansiosta. Albumin menestys johti Santanan laajempaan tunnettuuteen ja vakiinnutti yhtyeen aseman yhtenä merkittävimmistä latinalaisrockin edustajista.
Kriitikoiden keskuudessa albumi sai pääosin myönteisen vastaanoton. Monet pitivät sitä raikkaana ja innovatiivisena, ja erityisesti Carlos Santanan kitaransoittotyyliä sekä bändin rytmisiä kokeiluja kiiteltiin. Vaikka albumi ei ollut täysin vapaa arvostelusta – jotkut kokivat sen tuotannon ajoittain epätasaiseksi – se on sittemmin saanut klassikkoaseman ja vaikuttanut merkittävästi myöhempien latinalaisrockin ja fuusiomusiikin artistien työhön.
Vaikutus ja perintö.
Santanan debyyttialbumia pidetään yhtenä latinalaisrockin kulmakivistä, ja se avasi tietä tuleville sukupolville yhdistää erilaisia musiikkikulttuureja. "Soul Sacrifice" ja "Evil Ways" ovat edelleen keskeisiä kappaleita Santanan konserttiohjelmistossa, ja albumi on inspiroinut lukuisia muusikoita eri genreissä.
Luettelo Taylor Swiftin kappaleista

Tämä on luettelo Taylor Swiftin kappaleista. Yhdysvaltalainen laulaja-lauluntekijä Taylor Swift on julkaissut 11 studioalbumia. Hän on julkaissut lisäksi kappaleita muun muassa elokuvien soundtrackeillä ja singleillä. Hän on tehnyt yhteistyötä useiden muiden artistien ja lauluntekijöiden kanssa. Swift on osallistunut kaikkien kappaleidensa säveltämiseen lukuun ottamatta covereita ja muutamia vanhoja demoja. 
Swift on levyttänyt albumit "Fearless" (2008), "Speak Now" (2010), "Red" (2012) ja "1989" (2014) uudelleen levy-yhtiökiistojen takia. Kaikki albumien kappaleet (lukuun ottamatta kappaletta ”If This Was a Movie”) löytyvät myös niiden uusilta versioilta "Fearless (Taylor’s Version)" (2021), "Speak Now (Taylor’s Version)" (2023), "Red (Taylor’s Version)" (2021) ja "1989 (Taylor’s Version)" (2023). Uusilla versioilla on lisäksi aiemmin julkaisemattomia kappaleita. 
Swift on myös kirjoittanut kappaleita muille artisteille. Kappaleet, joilla hän ei esiinny itse, löytyvät artikkelista Taylor Swiftin diskografia.
Julkaistut kappaleet.
Seuraavat kappaleet on julkaistu virallisesti albumeilla tai singleinä. Kappaleet ovat luettelossa aakkosjärjestyksessä. Englannin artikkeleita (a, an, the) ja välimerkkejä ei ole otettu huomioon aakkostuksessa. Remixejä, uusintalevytyksiä ja muita vaihtoehtoisia versioita ei ole merkitty omana kohtanaan, poikkeuksena versiot, joissa on uusia säkeistöjä tai uusi vieraileva artisti. Liveversiot on merkitty vain jos ne on julkaistu virallisesti esim. livealbumilla ja kappaleesta ei ole studioversiota. 
Virallisesti julkaisemattomat kappaleet.
Seuraavat kappaleet on julkaistu epävirallisesti esimerkiksi demo-CD:llä tai vuotaneet internetiin. Suurin osa kappaleista on Swiftin uran alkupuolelta ajalta, jolloin hän jakoi demoja ja mixtapeja levy-yhtiöille ja yleisölle. Osa kappaleista on rekisteröity Sony/ATV Musicin tai jonkin toisen tekijänoikeusjärjestön tietokantaan.
Amira Mohamed Ali

Amira Mohamed Ali (s. 16. tammikuuta 1980 Hampuri) on saksalainen poliitikko. Hänet valittiin Saksan liittopäiville ensimmäisen kerran vuonna 2017 Vasemmiston (Die Linke) edustajana. Helmikuussa 2024 hänestä tuli Sahra Wagenknechtin ohella toinen Bündnis Sahra Wagenknechtin johtajista.
Tausta ja poliittinen ura.
Mohamed Ali syntyi egyptiläisen isän ja saksalaisen äidin tyttärenä. Hän opiskeli oikeustiedettä Hampurissa, Heidelbergissä ja Roomassa. Hän sai juristin oikeudet vuonna 2008. Mohamed Ali toimi autoteollisuuden yhtiön juristina ja sopimusmanagerina vuosina 2007–2017. Mohamed Ali oli vuonna 2016 Oldenburgissa paikallisvaaleissa listallaan toiseksi sijoittunut ehdokas; Vasemmisto sai tuolloin siihen saakka parhaan vaalituloksensa (8 %) kaupungissa. Vuonna 2017 Mohamed Ali valittiin liittopäiväedustajaksi. Hänestä tuli Vasemmiston parlamenttiryhmän kuluttajansuojan ja eläinten hyvinvoinnin puhehenkilö. 12. marraskuuta 2019 Mohamed Ali valittiin Dietmar Bartschin kanssa johtamaan Vasemmiston parlamenttiryhmää. Hän voitti johtajavalinnassa kilpailijansa Caren Layn. Hänestä tuli ensimmäinen musliminainen, joka on johtanut saksalaista parlamenttiryhmää. Vuonna 2021 Mohamed Ali oli liittovaltiollisissa vaaleissa Ala-Saksin vasemmiston kärkiehdokas.
Mohamed Ali oli liittopäivillä sitoutumaton Vasemmiston parlamenttiryhmän hajottua 6. joulukuuta 2023. Hän oli eronnut parlamenttiryhmän johdosta poliittisista syistä, ennen kaikkea siksi, että puolue oli kesäkuussa 2023 virallisesti ottanut etäisyyttä Sahra Wagenknechtiin. Mohamed Ali kritisoi Vasemmiston politiikan sisältöä monilta osin, esimerkiksi siksi, että puolue ei hänen mukaansa ollut sitoutunut ”johdonmukaiseen rauhanpolitiikkaan”. Helmikuussa 2024 hänestä tuli liittopäivillä Bündnis Sahra Wagenknechtin edustaja. Mohamed Ali kuuluu IG Metall -ammattiliittoon ja Saksan eläinsuojeluliittoon.
Yksityiselämä.
Mohamed Ali on naimisissa. Hänellä ei ole lapsia. Mohamed Ali pitää uskontoa itselleen tärkeänä, mutta ei sanojensa mukaan ole aktiivinen moskeijassa kävijä. Hänen politiikan ulkopuolinen intohimonsa on musiikki; hän on toiminut laulajana ja kitaristina eri yhtyeissä.
Aina aika rakkauden

Aina aika rakkauden on laulaja Anneli Saariston esikoisalbumi vuodelta 1980.
Caren Lay

Caren Lay (s. 11. joulukuuta 1972 Neuwied) on saksalainen Vasemmiston (Die Linke) poliitikko.
Lay opiskeli sosiologiaa, politiikkaa ja sukupuolentutkimusta Saksassa sekä Yhdysvalloissa. Hän valmistui sosiologina Freie Universität Berlinistä ja oli siellä luennoitsijana vuosina 1999–2000. Lay oli Saksin maapäivien jäsen vuosina 2004–2009. Lokakuussa 2009 hänestä tuli Saksan liittopäivien jäsen. Lay oli Vasemmiston varapuoluejohtaja vuosina 2012–2018.
Lay

Lay on muun muassa seuraavien henkilöiden sukunimi:
Steffen Kotré

Steffen Kotré (s. 29. huhtikuuta 1971 Berliini) on saksalainen Vaihtoehto Saksalle -puolueen (AfD) poliitikko.
Kotré valmistui sähköasentajaksi ja sai ylioppilastodistuksen vuonna 1990. Hän suoritti diplomi-insinöörin tutkinnon vuonna 1997. Hän aloitti vuonna 1998 työskentelyn muun muassa neuvonantajana pienille ja keskisuurille yrityksille. Kotré liittyi AfD-puolueeseen vuonna 2013 ja työskenteli vuosina 2014–2017 Brandenburgin maapäivien AfD-ryhmän talous- ja energiapolitiikan neuvonantajana. Lokakuussa 2017 Kotrésta tuli ensimmäisen kerran Saksan liittopäiväedustaja.
Maaliskuussa 2022 Kotré esitti liittopäivillä, että Venäjän hyökkäys Ukrainaan oli aiheuttanut paljon kärsimystä, mutta että lännen osuus siihen tulisi huomioida. 2. helmikuuta 2023 hän vieraili venäläisen propagandisti Vladimir Solovjovin ohjelmassa. Solovjov oli edellisenä päivänä nimittänyt Olaf Scholzia idiootiksi ja saksalaisia toimittajia ”Joseph Goebbelsin jälkeläisiksi” sekä ”karkuun päässeiksi natsisioiksi”. Solovjovin ohjelmassa Kotré sanoi saksalaisten tiedotusvälineiden tekevän kaikkensa saadakseen ihmiset vihaamaan Venäjää. Lisäksi hän väitti mielipidekyselyiden tulosten vastaisesti useimpien saksalaisten vastustavan Ukrainalle myönnettyä aseapua. AfD-johtaja Tino Chrupalla kommentoi vierailua toteamalla jokaisen liittopäiväedustajan tekevän päätöksensä itse. Puolue ei ilmoituksensa mukaan ollut vierailusta etukäteen tietoinen.
Kotré on naimisissa ja hänellä on kaksi lasta.
Energia Nigeriassa

Energia Nigeriassa käsittelee Nigerian energian tuotantoon, jakeluun ja kulutukseen liittyviä asioita.
Nigerialla on runsaat energiavarat sekä fossiilisissa että uusiutuvissa energianlähteissä. Monien niistä, etenkin aurinkoenergian, hyödyntäminen on alkutekijöissään. Öljyn vienti on maan tärkein ulkomaanvaluutan lähde.
Energiankulutus asukasta kohti vuonna 2022 oli 8,5 miljoonaa BTU:ta, maailman 195 valtion joukoossa 154. suurinta.
Öljy.
Nigeria tuottaa päivässä 1,5 miljoonaa barrelia raakaöljyä, ja kuluttaa jalostettua öljyä noin 500 000 barrelia päivässä. Sen tunnetut öljyvarat ovat 37 miljardia barrelia.
Tärkein öljyntuotantoalue on Niger-joen suisto, mutta tuotaanto avomerellä on alkanut.
Maakaasu.
Nigerian maakaasuvarat ovat valtavat, mutta suurin osa tuotetusta kaasusta on raakaöljyn sivutuotetta. Aiemmin tämä poltettiin pois, koska sille ei ollut markkinoita, mutta tuotanto on sittemmin lisääntynyt, ja vienti on merkittävä tulonlähde. Tuotanto on usein katkennut mielenosoituksista, koska öljyntuotantoalueiden asukkaat ovat vaatineet suurempaa osuutta tuloista.
Nykyisin Nigeria tuottaa vuodessa noin 40 miljardia kuutiometriä maakaasua, josta noin puolet menee kotimaiseen kulutukseen, puolet vientiin.
Kivihiili.
Vuonna 2022 Nigeria poltti 3 miljoonaa tonnia hiiltä ja tuotti lähes kaiken itse. Vienti ja tuonti ovat pieniä. Sen jäljellä olevat tunnetut hiilivarat ovat 2144 miljoonaa tonnia.
Vesivoima.
Maan vesivoiman potentiaaliksi on arvioitu 24 gigawattia. Siitä oli valjastettu vuoteen 2105 mennessä vajaat kaksi gigawattia suuriin voimaloihin ja 60 megawattia pienvoimaloihin.
Tärkeimmät voimalaitokset ovat Kainji ja Shiroro Nigerin osavaltiossa sekä Jebba Kwaran osavaltiossa.
Sähkö.
Nigerialaisista noin 60% on sähköverkon parissa - kaupungeissa 90%, maaseudulla 30%. Vuonna 2022 sähköstä tuotettiin fossiilisilla 78% ja vesivoimalla 21%.
Nigeria on harkinnut sähköntuotantoa pienydinvoimaloiden avulla.
Tanja Sundell

Tanja Sundell (s. 1984) on suomalainen bikini fitness -kilpaurheilija, malli ja laulaja. Hän on osallistunut 2010-luvulla kauneus-, fitness- ja laulukilpailuihin. Lisäksi Sundell on toiminut juontajana. 
Viihdemaailmassa.
Sundell on osallistunut useisiin laulukilpailuihin, kuten Tangomarkkinat, The Voice Of Finland, Idols ja X Factor. Nykyään hän toimii turkulaisen eurodance-yhtyeen Atomic Berriesin laulajana Tanita-taitelijanimellä.
Oyesade Olatoye

Oyesade Olatoye (s. 25. tammikuuta 1997) on nigerialainen moukarinheittäjä ja kuulantyöntäjä.
Olatoye voitti Afrikan kisoissa 2019 kultaa kuulantyönnössä ja saavutti pronssia moukarinheitossa, mutta mitalit vietiin häneltä, koska hänelle ei ollut myönnetty oikeutta edustaa Nigeriaa hänen kilpailtuaan juniorisarjoissa yhdysvaltalaisena. Sittemmin hän on saanut edustaa Nigeriaa. Hän voitti vuonna 2022 moukarinheitossa Afrikan-mestaruuden tuloksella 63,67 ja sijoittui Kansainyhteisön kisoissa neljänneksi tuloksella 66,80. Vuonna 2024 hän saavutti Afrikan kisoissa hopeaa kuulantyönnössä tuloksella 16,61 ja pronssia moukarinheitossa tuloksella 68,92. Samana vuonna hän saavutti Afrikan-mestaruuskilpailuissa moukarinheitossa hopeaa tuloksella 67,72.
MM-kilpailuissa Olatoye on jäänyt karsintaan kuulantyönnössä Dohassa 2019 tuloksella 16,97 sekä moukarinheitossa Eugenessa 2022 tuloksella 64,82, Budapestissa 2023 tuloksella 66,92 ja Tokiossa 2025 tuloksella 68,82. Pariisin olympialaisissa 2024 hän karsiutui moukarinheitossa tuloksella 66,41.
Olatoye ylitti kuulantyönnössä 17 metrin rajan vuonna 2018. Seuraavana vuonna hän teki ennätyksensä 17,88 sekä sisä- että ulkoradoilla. Moukarinheitossa hän pääsi lähelle 70 metrin rajaa vuosina 2019 ja 2021 ja ylitti sen kesäkuussa 2023. Hän heitti ennätyksensä 71,88 kesäkuussa 2024. Hänen ennätyksensä kiekonheitossa on 56,68 vuodelta 2021.
Frognin kirkko

Frognin kirkko () on Frognin kunnassa Akershusin läänissä Norjassa sijaitseva kivinen pitkäkirkko vuodelta 1999.
Drøbakin kirkko

Drøbakin kirkko (), joka tunnetaan myös nimellä Vår Frelsers kirke (Vapahtajamme kirkko), on Frognin kunnassa Akershusin läänissä Norjassa sijaitseva puinen ristikirkko vuodelta 1776.
Frolandin kirkko

Frolandin kirkko () on Frolandin kunnassa Agderin läänissä Norjassa sijaitseva puinen pitkäkirkko vuodelta 1718.
Kirkon hautausmaalle on haudattu matemaatikko Niels Henrik Abel.
Uskalla rakastaa

Uskalla rakastaa on laulaja Anneli Saariston albumi vuodelta 2009. Se julkaistiin artistin 40 vuotta jatkuneen uran kunniaksi ja sisältää neljää ulkomaista käännöskappaletta lukuun ottamatta uutta hänelle varta vasten sanoitettua ja sävellettyä musiikkia.
Myklandin kirkko

Myklandin kirkko () on Frolandin kunnassa Agderin läänissä Norjassa sijaitseva kahdeksankulmainen puukirkko vuodelta 1832.
Den norske tannlegeforening

Den norske tannlegeforening (lyh. NTF) on norjalainen hammaslääkärien ammattiliitto, joka on perustettu vuonna 1884. Sillä oli noin 7 000 jäsentä vuonna 2022 ja se kuuluu Akademikerne-keskusjärjestöön.
Arendal (taajama)

Arendal on taajama Arendalin ja Grimstadin kunnissa Agderin läänissä Norjassa. Taajaman pinta-ala on 32 neliökilometriä ja asukasluku 44 900 vuonna 2023. Arendalin taajamassa on Arendalin hallinnollinen keskus sekä osa Agderin läänin hallintoa.
Krossen (Lindesnes)

Krossen on taajama Lindesnesin kunnassa Agderin läänissä Norjassa. Taajaman pinta-ala on 0,5 neliökilometriä ja asukasluku 624 vuonna 2023.
Sånum

Sånum on taajama Lindesnesin kunnassa Agderin läänissä Norjassa. Taajaman pinta-ala on 0,5 neliökilometriä ja asukasluku 644 vuonna 2023.
Moheda

Moheda on taajama Alvestan kunnassa Kronobergin läänissä Smålandin historiallisessa maakunnassa Ruotsissa. Mohedassa on teollisuutta, muun muassa sahalaitos.
Messiah Hallberg

Mårten Messiah Nils Gustav Hallberg (s. 18. tammikuuta 1984) on ruotsalainen stand up -koomikko ja juontaja. Hän on juontanut podcasteja sekä Ruotsin NRJ:n aamuohjelmaa vuosina 2018–2021. Vuonna 2017 hänet valittiin Ruotsin parhaaksi mieskoomikoksi. Vuoden 2023 alusta Hallberg on juontanut SVT:n satiirista uutisohjelmaa "Svenska nyheteriä".
Yksityiselämä.
Hallberg on naimisissa koomikko-tuottaja Christina Nordhagerin kanssa. Heillä on kaksi lasta.
Energia Angolassa

Energia Angolassa käsittelee Angolan energian tuotantoon, jakeluun ja kulutukseen liittyviä asioita.
Angolalla on runsaat energiavarat muihin Afrikan maihin verrattuna. Öljyä ja maakaasua on Kongo-joen estuaarissa ja Cabindan eksklaavissa. Angola liittyi OPECiin vuonna 2007 ja erosi 2024. Maalla on myös Afrikan suurimpiin kuuluvat vesivoimavarat.
Energiankulutus asukasta kohti vuonna 2022 oli 9,6 miljoonaa BTU:ta, maailman 195 valtion joukoossa 151. suurinta.
Öljy.
Angola tuottaa päivässä 1,18 miljoonaa barrelia raakaöljyä, ja kuluttaa jalostettua öljyä noin 127 000 barrelia päivässä. Sen tunnetut öljyvarat ovat 7,8 miljardia barrelia.
Vesivoima.
Tärkeimmät voimalaitokset ovat Cuanza-, Kunene-, Catumbela- ja Dande-jokien patorakennelmissa.
Sähkö.
Angolalaisista alle 50% on sähköverkon parissa - kaupungeissa 75%, mutta maaseudulla alle 10%. Vuonna 2022 sähköstä tuotettiin fossiilisilla 25% ja vesivoimalla 75%.
Przemyślin päärautatieasema

Przemyślin päärautatieasema () on Puolan kaakkoisosassa, Ala-Karpatiassa, lähellä Ukrainan Lvivin alueen rajaa sijaitseva rautatieasema. Asema sijaitsee Przemyślin kantakaupungissa.
Rautatieasema rakennettiin vuosina 1859–1860, ja sitä kunnostettiin vuonna 1895. Asema sijaitsee Lvivin ja Krakovan rautatieasemien välisellä pääväylällä (osa eurooppalaista ratayhteyttä E30). Vuonna 1872 Przemyślistä rakennettiin ratayhteys myös Budapestiin.
Vuonna 2023 Przemyślin päärautatieaseman kautta kulki päivittäin keskimäärin 7 900 matkustajaa (eli 2,88 milj. matkustajaa vuodessa). Venäjän hyökkäyssodan (24.2.2022–) aikana Przemyśl on ollut keskeinen rautatieasema, jonta kautta sadat tuhannet ukrainalaiset pakolaiset ovat saapuneet Puolaan.
Martin Kragh

Martin Kragh (s. 1980) on ruotsalainen taloustieteilijä ja Venäjän tutkija.
Kragh väitteli filosofian tohtoriksi Tukholman kauppakorkeakoulusta vuonna 2009. Hänen väitöskirjansa käsitteli Venäjän ja Neuvostoliiton taloushistoriaa. Kragh on Uppsalan yliopiston Venäjä- ja Euraasia-tutkimuksen instituutin dosentti. Hän on työskennellyt Ruotsin ulkopoliittisen instituutin vanhempana tutkijana ja Tukholman Itä-Euroooppa-tutkimuksen keskuksen varajohtajana. Kragh on tutkimuksessaan keskittynyt muun muassa Venäjän talouteen ja historiaan sekä Venäjän ja entisen Neuvostoliiton alueen poliittiseen kehitykseen.
Kragh on toiminut Sverker Åströmin säätiön hallituksen jäsenenä ja oli vuosina 2012–2016 Transparency International Swedenin johtokunnan jäsen. Hänen kirjojensa joukossa on "Det fallna imperiet: Ryssland och väst under Vladimir Putin". Kragh on kirjoittanut säännöllisesti "Svenska Dagbladetin" kulttuurisivuille itäeurooppalaisesta politiikasta ja historiasta.
Kiista Aftonbladetin kanssa.
Kraghin ja hänen tutkijakumppaninsa Sebastian Åsberg julkaisivat vuonna 2017 "Journal of Strategic Studiesissa" tutkimusartikkelin Venäjän vaikuttamisoperaatioista Ruotsissa. Raportti sai osakseen laajan huomion, koska siinä nähtiin "Aftonbladetin" kulttuuritoimitus keskeisenä Venäjää myötäilevän vasemmistolaisen narratiivin ja Vladimir Putinin näkökulman välittäjänä Ruotsissa. Lehden kulttuuritoimituksen päällikkö Åsa Linderborg piti raporttia hyökkäyksenä ruotsalaista lehdistönvapautta vastaan. Kraghia kritisoivat myös Uumajan yliopiston kaksi mediatutkijaa ja Publicistklubbenin johtaja Stig Fredrikson. Häntä tukivat puhjenneessa kiistassa kymmenen Uppsalan yliopiston Venäjä-tutkimuksen instituutin tutkijaa sekä "Expressenin" Karin Olsson. "Aftonbladetin" kulttuuritoimituksessa Kraghia syytettiin ”oikeiston Nato-haukaksi”. Kulttuuritoimitus ei pitänyt Kraghin tutkimuksia Venäjän uhasta riittävän objektiivisina ja laadukkaina.
Helmikuussa 2019 "Aftonbladet" julkaisi kirjoituksen, jossa Åsa Linderborg syytti Kraghia ongelmaksi demokratialle. Kragh voitti kirjoituksesta tehdyn kantelun. Linderborg väitti Kraghin toimineen Ison-Britannian tiedustelun hyväksi. Myös "Internationalen"-lehti, Venäjän tiedotusvälineet ja brittiläinen vastamedia väittivät Kraghin olevan MI6:n agentti.
Nils-Eric Gustafsson

Nils-Eric Gustafsson (30. joulukuuta 1922 – 28. tammikuuta 2017) oli ruotsalainen keskustapuolueen poliitikko.
Gustafsson istui Ruotsin valtiopäivillä vuosina 1957–1976. Hän oli Bysken kunnallisvaltuutettu vuosina 1951–1966 ja Bysken kunnallisvaltuuston varapuheenjohtaja vuosina 1952–1966. Vuosina 1967–1970 hän toimi Skellefteån kaupunginvaltuutettuna. Gustafsson loi työuran pienviljelijänä ja myöhemmin opettajana.
Gustafsson toimi aikoinaan Sven Olov Lindholmin perustamassa kansallissosialistipuolueessa. Hän oli yksi monista toisen maailmansodan jälkeisistä ruotsalaispoliitikoista, joilla oli äärioikeistolainen tausta. 1970-luvulla Gustafsson edusti laajempaa anti-imperialistista, USA-vastaista liikehdintää. Hän oli Pohjois-Korean ystävyysseura Svensk-koreanska föreningenin jäsen sen perustamisesta (1969) lähtien. Gustafsson oli Svensk-koreanska föreningenin puheenjohtaja vuosina 1980–1986. Ruotsissa oli 1970-luvulla myös muita Pohjois-Korea-myönteisiä valtiopäiväedustajia.
Azerbaidžanilainen viittomakieli

Azerbaidžanilainen viittomakieli () on Azerbaidžanissa käytettävä viittomakieli, jota käyttää pääsääntöisesti maan kuurojen yhteisö. Sillä ei ole kielikoodia eikä sillä ole virallista asemaa Azerbaidžanissa. Se perustuu venäläinen viittomakieleen ja on sukua turkkilaiselle viittomakielelle. Kieltä käyttää arviolta 78 000 henkilöä.
Luettelo Venäjän keisareiden vierailuista Suomessa

Tämä on luettelo Venäjän keisarillisista vierailuista Suomessa. Venäjän keisarit kävivät autonomian aikana Suomessa ainakin 81 kertaa. Matkoista 47 oli lomia, joilla viivyttiin yleensä kaksi viikkoa kerrallaan.
Aleksanteri III.
Aleksanteri III purjehti säännöllisesti Suomen vesillä keisarillisella huvipurrella. Hän lomaili Suomessa 21 kertaa ja vietti saaristossa 213 lomapäivää. Saattue ankkuroitu usein Turun saaristoon. Vakituinen satamapaikka oli Högsåran Kejsarhamn jossa Aleksanteri III vieraili yhteensä 14 kertaa. Vuonna 1884 keisari vieraili Riilahden meritaistelun tapahtumapaikalla ja läheisessä Aminoffien Riilahden kartanossa. Vuosien 1888 ja 1894 välillä keisaripari vietti kesiä Langinkosken kalastusmajassa.
Mole Antonelliana

Mole Antonelliana on Torinossa insinööri Alessandro Antonellin (k. 1888) suunnittelema, hänen poikansa insinööri Constant Antonellin viimeistelemä erikoinen tornimainen rakennus. Neulan-tapaiseen huippuun päättyvä rakennus on 167 metriä korkea. Se oli alkuaan suunniteltu juutalaisten synagogaksi, mutta sen jouduttua kaupungin haltuun se muutettiin myöhemmin Risorgimento-museoksi. Rakennus oli aikanaan maailman korkeimpia rakenteita.
Jorma Saloheimo

Jorma Oskari Saloheimo (s. 3. elokuuta 1953 Helsinki) on suomalainen juristi, joka toimi työtuomioistuimen presidenttinä vuosina 2010–2017.
Ura.
Saloheimo valmistui Helsingin yliopistosta oikeustieteen kandidaatiksi vuonna 1976, oikeustieteen lisensiaatiksi vuonna 1981 ja oikeustieteen tohtoriksi vuonna 1988.
Saloheimo toimi Helsingin yliopistossa työ-, hallinto- ja yksityisoikeuden assistenttina 1979–1992 ja 1998–1999, yliopiston Kansanvälisen talousoikeuden instituutin (KATTI) tutkijana 1992–1996, Suomen Akatemian vanhempana tutkijana 1996–1997 ja Lappeenrannan teknillisen korkeakoulun yritysjuridiikan professorina 2000–2001. Hän toimi työtuomioistuimen varajäsenenä ja jäsenenä 1995–2001, työtuomioistuinneuvoksena 2001–2010 ja presidenttinä 2010–2017. Hän työskenteli myös oikeusministeriön lainvalmisteluosaston viransijaisena lainsäädäntöneuvoksena vuosina 1985 ja 1987. Vuonna 1997 hän sai Joensuun yliopiston työoikeuden dosentin arvon. Hän oli Työoikeudellisen yhdistyksen puheenjohtaja vuosina 2009–2017.
Saloheimo sai Suomen Valkoisen Ruusun komentajamerkin vuonna 2017 ja Suomen Lakimiesliiton Oikeus ja kohtuus -palkinnon vuonna 2018. Hän artikkelinsa "Työturvallisuuslain soveltaminen yleisillä työpaikoilla – perussuhdeteorian arviointia" palkittiin parhaana Lakimies-aikakauskirjassa vuonna 1981 julkaistuna kirjoituksena.
Saloheimon vanhemmat ovat kirkkoneuvos Mauno Saloheimo ja kotitalousneuvos Aune Saloheimo. Hänen isoisänsä Juho Saloheimo oli myös ammatiltaan tuomari.
4-kloori-o-toluidiini

4-kloori-o-toluidiini (C7H8NCl) on kloorattuihin aniliinijohdannaisiin kuuluva orgaaninen yhdiste. Yhdistettä voidaan käyttää esimerkiksi väriaineiden valmistamiseen.
Ominaisuudet, valmistus ja käyttö.
Huoneenlämpötilassa 4-kloori-o-toluidiini on väritöntä tai ruskehtavaa kiteistä ainetta. Yhdiste liukenee vain vähäisessä määrin veteen ja paremmin esimerkiksi etanoliin tai kloroformiin. Aine on ärsyttävää ja myrkyllistä. 4-kloori-o-toluidiini on hyvin todennäköisesti karsinogeenista ja kuuluu työterveyslaitoksen luetteloon syöpäsairauden vaaraa aiheuttavista aineista..
4-kloori-o-toluidiinia valmistetaan klooramalla o-toluidiinia tai asetyyli-o-toluidiinia. Asetyyli-o-toluidiinista lähtiessä asetyyliryhmä hydrolysodaan emäksellä. Tuote puhdistetaan tislaamalla. 
4-kloori-o-toluidiinista valmistetaan useita atsovärejä ja klordimeformia.
Theo Evan

Theo Evan (oik. Evángelos Theodórou, , s. Nikosia, Kypros) on kyproslainen laulaja-lauluntekijä, tanssija ja näyttelijä. Hän edusti Kyprosta vuoden 2025 Eurovision laulukilpailussa Baselissa.
Ura.
Evan syntyi Nikosiassa kyproksenkreikkalaiseen perheeseen ja vietti lapsuutensa tanssiharrastuksen parissa sekä lauloi koulunsa kuorossa. Evan aloitti laulamisen ja tanssimisen seitsemänvuotiaana sekä laulujen kirjoittamisen teini-ikäisenä. Hän on myös esiintynyt useissa teatterituotannoissa ja kykyjenetsintäkilpailussa Kyproksella saavuttaen näin monia palkintoja ja tunnustuksia.
Valmistuttuaan Nikosian englantilaisesta koulusta Evan muutti Yhdysvaltoihin opiskelemaan Berklee College of Music -opistossa Bostonissa. Evan julkaisi ensimmäisen singlensä "The Wall" vuonna 2021. Hän on myös toiminut avustajana yhdysvaltalaisessa draamasarjassa Euphoria.
2. syyskuuta 2024 Kyproksen yleisradioyhtiö RIK ilmoitti, että Theo Evan edustaa Kyprosta vuoden 2025 Euroviisuissa Sveitsin Baselissa.
Taiteelliset esikuvat.
Evania inspiroivat musiikin tekemisessä Stromae, Michael Jackson, reggaeton sekä kaikki siltä väliltä.
Bek Air

Bek Air oli kazakstanilainen lentoyhtiö, joka oli toiminnassa vuosina 1999–2019.
Laivasto.
Lähde:
Tähtiarpa

Tähtiarpa on Nelosella ja MTV3:lla esitetty hyväntekeväisyysarpajaisohjelma. Ohjelmaa esitetään suorana lähetyksenä joka arkipäivä. Tähtiarpa esitetään Nelosella 12:00-13:55 ja MTV3 11:00 - 12:00. Ohjelman tuottajana toimii Londur Oy ja ohjelmaa kuvataan Helsingissä. Tähtiarpa-ohjelmassa on erilaisia tietokilpailuja. Ohjelmaan voi osallistua ostamalla hyväntekeväisyysarvan puhelinsoitolla. Arvan ostanut henkilö kuulee heti, voittiko arpa. Arvan ostaneella on mahdollisuus osallistua suoraan tv-ohjelmaan. Mikäli henkilö vastaa tietokilpailuun oikein, voitaa hän tv-ruudussa näkyvän voittosumman.
Tähtiarvan edeltäjä oli elokuuhun 2024 pyörinyt Onnenarpa, jonka viimeinen juontaja Katrie Daler siirtyi Tähtiarvalle.
Katso myös.
Onnenarpa
Raision vapaaseurakunta

Raision vapaaseurakunta on Raisiossa toimiva vapaaseurakunta. Seurakunta on perustettu vuonna 1979. Seurakunnan johtaja ja pastori on Miika Hämäläinen. Seurakunnan toimitilat sijaitsevat Raision Kerrolassa Frälsintiellä. Seurakunta kuuluu Suomen Vapaakirkko -kirkkokuntaan.
Seurakunnan toimintaan kuuluvat jumalanpalvelusten ja rukousiltojen lisäksi Connect Youth -nuortenillat, lasten pyhäkoulut, sekä diakonia ja ruoka-aputyö ViaDian kautta.
Vapaakirkko.
Raision vapaakirkko on valmistunut vuonna 1985. Vapaakirkon pinta-ala on 700 neliömetriä ja kirkkosalissa on istumapaikkoja 345 henkilölle. Vapaakirkon suunnittelija on arkkitehti Veikko Gröhn. Vuokrasopimus kirkkorakennuksen tontista tehtiin Raision kaupungin kanssa vuonna 1982.
Moring

Moring on muun muassa seuraavien suomalaisten henkilöiden sukunimi:
Argosy

Argosy oli yhdysvaltalainen aikakauslehti, jota pidetään ensimmäisenä niin sanottuna pulp-lehtenä eli halvalle paperille painettuna kioskikirjallisuuteen keskittyvänä julkaisuna.
Lehden perusti Frank A. Munsey vuonna 1882 nimellä "The Golden Argosy". "The Golden Argosy" oli viikoittain ilmestyvä, pojille suunnattu lehti. Lehdessä julkaistiin pääasiassa viihteellisiä seikkailutarinoita, joita oli sitä ennen julkaistu Dime Novel -viihdekirjoissa. Pulp-lehdet syrjäyttivät vähitellen Dime Novelit kokonaan. Lehti sai vuonna 1888 uuden nimen, "The Argosy", ja vuodesta 1894 lähtien se alkoi ilmestyä kerran kuukaudessa. Vuonna 1917 lehteä julkaistiin jälleen viikoittain nimellä "Argosy Weekly". Vuonna 1920 "Argosy Weekly" yhdistyi "All-Story Weekly" -lehden kanssa, ja lehden uudeksi nimeksi tuli "Argosy All-Story Weekly". Vuonna 1929 lehti yhdistyi "Munsey's Magazinen" kanssa kahdeksi eri lehdeksi, "Argosy Weeklyksi" ja "All-Story Love Talesiksi". "Argosy Weekly" ilmestyi aluksi viikkolehtenä, vuodesta 1941 kaksi kerta viikossa ja 1942 lähtien kerran kuukaudessa. Lehti lakkasi ilmestymästä marraskuussa 1979.
Riscle

Riscle on kunta Lounais-Ranskassa Gersin departementissa Oksitanian alueella. Se sijaitsee Adourjoen varrella, noin 50 kilometriä Miranden kaupungista länteen.
Kaksi kuntaa, Riscle ja Cannet, yhdistyivät 1. tammikuuta 2019 muodostaen uuden Risclen kunnan.
Saint-Pierren kirkko on ollut olemassa jo 1000-luvulla. Nykyinen kirkkorakennus on rakennettu todennäköisesti 1300-luvulla. Vuosien 1478 ja 1490 välillä siihen tehtiin suuria kunnostustöitä. 1500-luvulla käydyissä Ranskan uskonsodissa kirkko vaurioitui. Kirkko rakennettiin osittain uudelleen 1800-luvulla. Nykyään kirkko on luokiteltu historialliseksi muistomerkiksi.
Karelin

Karelin on muun muassa seuraavien henkilöiden sukunimi:
Madiran

Madiran on kunta Lounais-Ranskassa Hautes-Pyrénées'n departementissa Oksitanian alueella. Se sijaitsee noin 40 kilometriä Tarbes'n kaupungista pohjoiseen.
Madiranin historia alkaa 1000-luvulla, jolloin benediktiinimunkit perustivat sinne luostarin. Sainte-Marien kirkko on entinen luostarikirkko, ja se on ollut historiallisen kulttuuriperinnön luettelossa vuodesta 1996 lähtien.
Talous.
Madiranin kunta on viinintuotantoaluetta, ja siellä valmistettu Madiran (AOC) -viini on saanut alkuperäsuojan. Viinin valmistuksessa käytetään alkuperäistä ja harvinaista rypälelajikketta tannatia.
Hugo Münsterberg

Hugo Münsterberg (1. kesäkuuta 1863 Danzig – 16. joulukuuta 1916) oli saksalais-amerikkalainen filosofi. Hän oli Badenin Freiburgissa dosentti ja ylimääräinen professori. Hän siirtyi 1892 Yhdysvaltoihin Harvardin yliopiston psykologian professoriksi. Münsterberg herätti ensiksi huomiota kokeellisen psykologian tutkijana. Tällä tutkimusalalla hän kannatti jyrkästi mekaanista katsantotapaa, joka tuntui lähenevän materialismia. Kaikki psyykkiset ilmiöt ovat sen mukaan selitettävissä mekaanisista assosiaatioista, "psykofyysisen materialismin" pohjalla. Mitään erityistä psyykkistä syyvaikutusta ei ole olemassa. Sittemmin Münsterberg kuitenkin esitti yleisen filosofisen maailmankatsomuksen, joka on jyrkästi idealistinen, "voluntaristista idealismia", ja tavallaan liittyy J. G. Fichten filosofiaan. Henkinen elämä elävässä todellisuudessaan onkin hänen mukaansa itsenäistä, vapaata, arvioivaa tahtomista: psyyken käsittely mekaanisesti selittävän psykologian kannalta on vain abstraktista käsitteenmuodostusta, kuten on luonnontieteidenkin rakentama kuva todellisuudesta.
Münsterbergin filosofinen aatteenmuodostus on henkevä ja lennokas, mutta osaksi mielivaltainen ja vaikeatajuinen; pohjimmiltaan se lienee sisäisesti ristiriitainen.
Kari-Pekka Tiitinen

Kari-Pekka Tiitinen (28. joulukuuta 1944 Helsinki – 2. tammikuuta 2024 Järvenpää) oli suomalainen oikeustieteilijä, joka toimi Helsingin yliopiston työoikeuden professorina vuosina 1985–2010.
Ura.
Tiitinen valmistui ylioppilaaksi Helsingin yhteislyseosta vuonna 1966. Hän valmistui Helsingin yliopistosta oikeustieteen kandidaatiksi vuonna 1970, oikeustieteen lisensiaatiksi vuonna 1973 ja oikeustieteen tohtoriksi vuonna 1979.
Tiitinen työskenteli Helsingin yliopistossa työoikeuden virkaa tekevänä apulaisprofessorina vuosina 1973–1982 sekä työoikeuden professorina ensin virkaa tekevänä vuosina 1983–1985 ja sitten vakinaisena vuosina 1985–2010. Hän toimi myös työtuomioistuimen varapuheenjohtajana vuosina 1981–2000, työneuvoston varapuheenjohtajana vuosina 1985–1991 ja puheenjohtajana vuosina 1991–2003 ja 2010–2012 sekä työehtosopimuksen yleissitovuuden vahvistamislautakunnan jäsenenä vuosina 2001–2010 ja puheenjohtajana vuosina 2010–2011. Hän oli Työoikeudellisen yhdistyksen puheenjohtaja vuosina 1984–2003.
Tiitinen oli aktiivinen myös urheilun alalla. Hän pelasi lentopalloa ja voitti Käpylän Lentopalloilijoiden joukkueessa Suomen mestaruuden vuonna 1965. Hän toimi Suomen Lentopalloliiton puheenjohtajana 1989–1996, SLU:n hallituksen jäsenenä 1993–1995, Suomen antidopingtoimikunnan puheenjohtajana 2008–2011, urheilun oikeusturvalautakunnan jäsenenä 1991–2008 ja urheiluoikeuden yhdistyksen varapuheenjohtajana 1994–2011. Hänelle myönnettiin Suomen liikuntakulttuurin ja urheilun kultainen ansioristi vuonna 1997 ja Lentopalloliiton kultainen kunniamerkki vuonna 1999.
Hallarenin kirkko

Hallarenin kirkko () on Frøyan kunnassa Trøndelagin läänissä Norjassa sijaitseva puinen pitkäkirkko vuodelta 1881.
Titranin kappeli

Titranin kappeli () on Frøyan kunnassa Trøndelagin läänissä Norjassa sijaitseva kahdeksankulmainen puukirkko vuodelta 1912.
Froanin kappeli

Froanin kappeli () on Frøyan kunnassa Trøndelagin läänissä Norjassa sijaitseva puinen pitkäkirkko vuodelta 1904.
Sulan kappeli

Sulan kappeli () on Frøyan kunnassa Trøndelagin läänissä Norjassa sijaitseva puinen pitkäkirkko vuodelta 1925.
Vaahteraliigan kausi 2024

Vaahteraliigan kausi 2024 on Vaahteraliigan 45. kausi. Kausi käynnistyi toukokuussa 2023 ja päättyi 8. syyskuuta pelattuun Vaahteramalja XLV:n, jossa Helsinki Roosters voitti mestaruuden. Hallitsevana mestarina kauteen lähti Porvoon Butchers. Sarjassa ei tapahtunut tälle kaudelle joukkuemuutoksia.
Helsinki Roosters voitti runkosarjan. Roosters eteni Vaahteramaljaan voittamalla välierässä Porvoon Butchersin. Toisena joukkueena Vaahteramaljaan eteni Seinäjoki Crocodiles joka puolestaan voitti välierässä Kuopio Steelersin. Vaahteramaljassa Roosters voitti Crocodilesin 49–14. Steelers palkittiin pronssimitaleilla runkosarjan parhaana finaalin ulkopuolelle jääneenä joukkueena.
Liigan parhaana pelaajana palkittiin Crocodilesin keskushyökkääjä Christian Powell.
Mausundin kappeli

Mausundin kappeli () tai Måøyn kappeli on Frøyan kunnassa Trøndelagin läänissä Norjassa sijaitseva puinen pitkäkirkko vuodelta 1939.
Slettan kirkko

Slettan kirkko () on Frøyan kunnassa Trøndelagin läänissä Norjassa sijaitseva betonikirkko vuodelta 1990.
Kvål

Kvål on taajama Melhusin kunnassa Trøndelagin läänissä Norjassa. Taajaman pinta-ala on 0,4 neliökilometriä ja asukasluku 443 vuonna 2023.
Ler

Ler on taajama Melhusin kunnassa Trøndelagin läänissä Norjassa. Taajaman pinta-ala on 0,4 neliökilometriä ja asukasluku 708 vuonna 2023.
Lundamo

Lundamo on taajama Melhusin kunnassa Trøndelagin läänissä Norjassa. Taajaman pinta-ala on 0,9 neliökilometriä ja asukasluku 1 149 vuonna 2023.
Den norske legeforening

Den norske legeforening (vuoteen 2007 "Den norske lægeforening") on norjalainen lääkärien ammattiliitto, joka on perustettu vuonna 1886. Sillä oli noin 40 000 jäsentä vuonna 2024 ja se kuuluu Akademikerne-keskusjärjestöön.
Livet

Livet (aik. Korsets Budskap) on vuodesta 1933 lähtien ilmestynyt kristillinen aikakauslehti. Lehti on Suomen ruotsinkielisen helluntaiherätyksen pää-äänenkannattaja. Lehti ilmestyi aluksi nimellä "Korsets Budskap". Lehti on tunnettu nimellä "Livet" vuodesta 2009 lähtien. Lehden päätoimittajana toimii Patrik Abrams. Lehden omistaa Suomen ruotsinkieliset helluntaiseurakunnat. Lehden julkaisija on Finlands svenska pingstmission.
Historia.
Livet-lehti perustettiin vuonna 1933 nimellä Korsets Budskap. Lehti muodostettiin suomenruotsalaisen helluntaiherätyksen yhteiseksi yhdyssiteeksi, kun omaa "Herren Kommer" -lehteä julkaissut Tabor-seurakunta yhdistyi "Korsets Seger" -lehteä julkaisseeseen Filadelfia-seurakuntaan.
Korsets Budskapista muodostui helluntailiikkeen äänenkannattaja, ja sitä julkaistiin kaksi kertaa kuukaudessa aina vuoteen 1994 saakka, jolloin lehdestä tuli kuukausilehti. Lehteä on tilattu lahjaksi sukulaisille ja ystäville evankelioimistarkoituksessa.
Lehden nimeksi tuli "Livet" vuonna 2009.
Vislanda

Vislanda on taajama Alvestan kunnassa Kronobergin läänissä Smålandin historiallisessa maakunnassa Ruotsissa. Taajamassa oli 1 813 asukasta vuonna 2016. Vislanda on kasvanut rautatien varteen, ja siellä on muun muassa konepajateollisuutta.
Krösatågen

Krösatågen on Ruotsissa Jönköpingin, Kalmarin, Hallandin, Skånen, Kronobergin ja Blekingen lääneissä toimiva paikallisjunajärjestelmä, joka on perustettu vuonna 1985. Sana "krösa" tarkoittaa murteella puolukkaa. Vuosina 1990–2002 nimi oli Länstågen. Vuonna 2023 Krösatågen-junat liikennöivät kymmenellä linjalla, joiden varrella on yhteensä 80 asemaa. Junia on nimetty paikallisten kuuluisien henkilöiden, kuten Bruno Mathssonin ja Astrid Lindgrenin mukaan.
Medborgarskolan

Medborgarskolan on ruotsalainen Maltillista kokoomusta lähellä oleva koulutus- ja sivistystyön järjestö. Se perustettiin vuonna 1940 kokoomuksen nuorisojärjestön aloitteesta.
Ludvig Douglas

Ludvig Wilhelm August Douglas (26. marraskuuta 1849 Zürich – 20. heinäkuuta 1916 Lysekil) oli ruotsalainen kreivi ja poliitikko, joka toimi Ruotsin ulkoministerinä vuosina 1895–1899, valtiopäivien ensimmäisen kamarin jäsenenä 1891–1901 ja 1907–1911, Itä-Götanmaan läänin maaherrana 1901–1912 sekä valtamarsalkkana eli Ruotsin hovin korkeimpana virkamiehenä 1912–1916. Sveitsiläissyntyinen Douglas oli sukua kuningatar Viktorialle. Poliitikkona hän kannatti protektionismia ja maanpuolustuksen vahvistamista sekä oli vahvasti saksalaismielinen. Hän erosi ulkoministerin virasta, kun pääministeri Erik Gustaf Boström oli antanut norjalaisille periksi kiistassa, joka koski unionimerkin käyttöä Norjan lipussa.
Camcut

Camcut Oy on suomalainen vuonna 2014 perustettu yritys, joka myy konepajoille työkaluja ja tarvikkeita, kuten lastuavassa työstössä käytettyjä työkaluja, mittavälineitä, CAM-ohjelmistoja ja muita teknisiä tuotteita.
Camcut on muun muassa Walter Tools -työkalujen ja Mastercam-ohjelmiston jälleenmyyjä Suomessa. Camcut on myös aktiivinen sosiaalisen median kanavilla. Yrityksen katsotuin YouTube-video on kerännyt lähes 2 miljoona katselukertaa. Yrityksen liikevaihto tilikaudella 2023 oli 2,7 miljoonaa euroa.
Camcut-mobiilisovellus.
Camcutin kehittämä mobiilisovellus toimii teknisenä käsikirjana konepajateollisuudessa työskenteleville kuten koneistajille ja insinööreille sekä alan opiskelijoille ja opettajille. Ilmaista sovellusta on ladattu yli 100 000 kertaa. Se sisältää erilaisia teknisiä laskureita, kuten työstöarvo- ja koordinaattilaskurit, sekä taulukoita, kuten erilaiset kierteiden mitat ja ISO-toleranssit. Sovelluksessa on myös oppaita koneistuksen perusasioista, kuten G-koodeista ja Mastercamin toiminnoista.
Open Your Mind and Your Trousers

Open Your Mind and Your Trousers on saksalainen Scooter-yhtyeen 21. studioalbumi, joka julkaistiin 22. maaliskuuta 2024.
Albumi ylsi Saksan albumilistan sijalle 2, ja pysyi listalla yhteensä 2 viikkoa. Myös julkaistu vinyyli levynä.
Korean Airin lento 2708

Korean Airin lento 2708 oli Korean Airin reittilento Tokion kansainväliseltä lentoasemalta Gimpon kansainväliselle lentoasemalle. Lennolla 27. toukokuuta 2016 käytetty Boeing 777-300 keskeytti lentoonlähdön, kun vasen moottori syttyi tuleen. Kone evakuoitiin, ja kaikki 319 matkustajaa ja miehistön jäsentä selvisivät hengissä.
Mynttisetelit

Mynttisetelit () olivat Ruotsissa Kaarle XII:n valtakaudella vuosina 1716 ja 1717 liikkeelle laskettuja valtion obligaatioita. Ne olivat arvoltaan 25, 10 ja 5 hopeataaleria ja korottomia, eikä lunastusaikaa ilmoitettu. Niitä laskettiin liikkeelle rajattomasti, ja pian ne menettivät arvonsa. Kuninkaan 23. huhtikuuta 1719 antaman määräyksen mukaan ne lunastettaisiin takaisin puolesta nimellisarvostaan.
Diana Seppä

Diana Seppä (s. 1976 tai 1977) on suomalainen järjestöjohtaja. Hänet valittiin Suomi–Venäjä-Seuran puheenjohtajaksi edeltäjänsä Petri Honkosen siirryttyä ministeriksi huhtikuussa 2022.
Seppä työskenteli yli vuosikymmenen ajan sairaanhoitajana Venäjällä, kunnes muutti Suomeen vuonna 2003 ja asettui Haapavedelle. Suomessa hän on työskennellyt matkailupalvelutuottajana, opettajana, ohjaajana, tulkkina ja kääntäjänä sekä osallistunut maahanmuuttajien kotouttamistyöhön. Seppä johti Suomi–Venäjä-Seuran Haapaveden-osastoa yli kymmenen vuoden ajan ja toimi valtakunnallisen Suomi–Venäjä-seuran varapuheenjohtajana ennen valintaansa puheenjohtajaksi vuonna 2022. Seura oli tässä vaiheessa jo keskeyttänyt yhteistyöhankkeensa Venäjällä. Seppä kannatti muuttuneessa tilanteessa panostamista Suomessa asuvien venäläisten ja venäjänkielisten kanssa työskentelyyn ystävyys-, kulttuuri- ja kotouttamishankkeissa.
Seppä on toiminut Etnisten suhteiden neuvottelukunnan (Etno) jäsenenä. Hänet valittiin Haapaveden kaupunginvaltuutetuksi keskustan riveistä vuosina 2017 ja 2021.
Karhusaaren tuulivoimalaitos

Karhusaaren tuulivoimalaitos on Pohjanmaalla Kristiinankaupungin satamassa sijaitseva tuulivoimalaitos, jonka kapasiteetti on 3,5 megawattia. Voimalan on rakentanut, sen omistaa ja sitä operoi Huikku Tuulivoima Oy.
Tuulivoimalaitoksesta käytetään rekistereissä nimeä "Karhusaari 4", koska aikaisemmat voimalat tilastoitiin tunnuksilla "Kristiina 1", "2" ja "3".
Yleistä.
Tuulivoimalaitos sijaitsee satama-altaan suojassa pienellä satamaan kuuluvalla niemekkeellä. Tuulivoimala huolletaan satama-alueella ja se hyödyntää Pohjolan Voiman voimalaitoksen vanhoja sähkölinjoja. Tuulivoimalaitos on tanskalaisisen Vestaksen valmistama V126-mallia, jonka tuuliturbiinin halkaisija 126 metriä, ja jonka kapasiteetti on 3,45 megawattia. Voimala sijaitsee merenpinnan tasossa.
Historiaa.
Kristiinankaupungin tuulivoimapuisto.
Ensimmäiset kolme tuulivoimalaitosta pystytti PVO Innopower Oy satamaan joulukuussa 2012. Voimalat tunnettiin VTT:n vuositilastoissa tunnuksilla "Kristiina 1, 2 ja 3". Ne olivat suomalaisen Winwindin mallia WWD−1−56, jonka napakorkeus oli 70 metriä , tuuliturbiinin halkaisija oli 56 metriä ja kapasiteetti oli 1,0 megawattia. Voimalat sijaitsivat rivissä satamaa suojaavalla läntisellä aallonmurtajalla. Voimaloiden välimatkat olivat noin 250 ja 300 metriä. Voimalat purettiin maaliskuussa 2016 ja ne ehtivät tuottaa sähköenergiaa 72 gigawattituntia . Tuulivoimalat tiettävästi romutettiin ja niiden materiaalit kierrätettiin. Innopowerilla oli lainvoimaiset luvat kuudelle tuulivoimalaitokselle , mutta niitä ei enää aiottu hyödyntää muuten kuin myymällä ne eteenpäin.
PVO-Innopower käynnisti myös hankkeen rakentaa Kristiinankaupungin edustalle laaja merituulivoimapuisto. Se ei kuitenkaan ehtinyt toteutumaan ennen kuin yhtiö ajettiin alas ja lopetettiin.
Karhusaaren tuulivoimalaitos.
Purettujen tuulivoimaloiden tilalle rakennettiin talvella 2016–2017 uusi tuulivoimalaitos, jonka valmistumisesta annettiin ilmoitus huhtikuussa 2017. Kyseessä oli satama-alueen neljäs tuulivoimalaitos, jonka on tanskalaisen Vestaksen V126-maalia ja kapasiteetiltaan 3,45 megawattia. Sen tunnukseksi tuli Björnön T4. Tuulivoimalan rakentaja oli Suvic Oy ja sen omistaja on Huikku Tuulivoima Oy.Yhtiö omistaa Hailuodossa Huikun tuulivoimalaitoksen.
Huhtikuussa 2020 uutisoitiin, että ympäristöviranomaisen vaatimus ympäristöluvasta ei ollut tuomioistuimen mukaan laillinen. Ympäristölupaa ei olisi saanut vaatia ollenkaan. Kesäkuussa 2021 uutisoitiin, että tuulivoimalaitos myytiin uudelle omistajalle. Kuitenkin Suomen Tuulivoimayhdistyksen vuositilastossa vuodelta 2022 se on edelleen Huikku Tuulivoima.